Օրերս Նալբանդյան ընտանիքի բոլոր անդամները Սուրբ Մկրտությամբ որդեգրվեցին Մայր Եկեղեցուն և որպես Հայաստանյայց Առաքելական Սուրբ Եկեղեցու զավակ՝ տոնեցին բնակարանամուտը: Սրբազան Հոր օրհնությամբ՝ նոր հանձնված բնակարանում Սուրբ Աստվածածին եկեղեցու հոգևոր հովիվ Տեր Օհան ավագ քահանա Լուսարարյանը կատարեց տնօրհնյաց արարողություն, որին ընտանիքի անդամներից զատ՝ ներկա էին նաև «Ձեռք մեկնիր եղբորդ» բարեգործական ծրագրի հանձնախմբի անդամներ՝ Վանաձորի քաղաքապետարանի հոգաբարձության և խնամակալության հանձնաժողովի քարտուղար Լեռնուհի Գևորգյանը, «Առավոտ» բհկ տնօրեն Մարգարիտա Շահվերդյանը, «Խաչվող ուղիներ» բհկ տնօրեն Կամո Եգանյանը, Ոստիկանության Վանաձորի Տարոնի բաժնի անչափահասների գործերի բաժանմունքի պետ, փոխգնդապետ Ռուդիկ Վարոսյանը, Գուգարաց թեմի Սոցիալական բաժնի աշխատակից Հռիփսիմե Միրզոյանը: